**Zmluva o technickom zabezpečení**

**slávnostného odovzdávania ocenenia „Cena za vedu a techniku“**

uzatvorená v zmysle ustanovenia § 269 ods. 2 zákona č. 513/1991 Zb. Obchodného zákonníka v platnom znení (ďalej ako „Zmluva“) medzi zmluvnými stranami:

Objednávateľ:

**Centrum vedecko-technických informácií SR**

Sídlo: Lamačská cesta 8/A, 840 05 Bratislava

Zastúpený: prof. PharmDr. Ján Kyselovič, CSc., generálny riaditeľ

IČO: 00 151 882

DIČ: 2020798395

IČ DPH: SK 2020798395

Bankové spojenie: Štátna pokladnica

IBAN : SK03 8180 0000 0070 0037 2463

Právna forma: Príspevková organizácia zriadená Ministerstvom školstva, vedy, výskumu a športu Slovenskej republiky

(ďalej ako „CVTI SR“ alebo „Objednávateľ“)

Poskytovateľ:

obchodné meno:

Sídlo:

Zastúpený:

IČO:

DIČ:

IČ DPH:

zapísaný v registri:

bankové spojenie:

právna forma:

(ďalej ako „Poskytovateľ)

(spolu ako „Zmluvné strany“, každý samostatne ako „Zmluvná strana“)

**Článok I**

**Úvodné ustanovenia**

1. Centrum vedecko-technických informácií SR je štátnou príspevkovou organizáciou napojenou na štátny rozpočet, ktorá je verejným obstarávateľom v zmysle ustanovenia § 7 ods. 1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“).
2. Túto Zmluvu uzatvárajú Zmluvné strany ako výsledok realizácie verejného obstarávania v súlade so zákonom o verejnom obstarávaní.
3. Zmluva sa uzatvára za účelom technického zabezpečenie slávnostného odovzdávania ocenenia „Cena za vedu a techniku“, ktoré sa uskutoční v interiérových priestoroch Zážitkového centra vedy – Aurelium na Bojnickej č. 3 v Bratislave dňa 11.11.2022.
4. Zmluvné strany vyhlasujú, že údaje uvedené v záhlaví tejto Zmluvy sú pravdivé a aktuálne a zaväzujú sa bez meškania oznámiť druhej Zmluvnej strane každú zmenu, ktorá by mohla mať vplyv na plnenie zmluvných záväzkov. Sú si vedomé, že pri neoznámení takejto skutočnosti budú znášať následky, ktoré môžu druhej Zmluvnej strane z neznalosti týchto údajov vzniknúť.
5. V prípade rozporu medzi ustanoveniami samotného textu tejto Zmluvy a jej prílohami je rozhodujúce, čo je uvedené v jednotlivých ustanoveniach samotného textu tejto Zmluvy.
6. Každý odkaz na túto Zmluvu znamená odkaz na samotný text tejto Zmluvy ako aj všetky jej prílohy v aktuálnom znení, pokiaľ nie je vyslovene uvedené inak.
7. Pokiaľ nie je výslovne uvedené inak, pojmy uvedené s veľkým začiatočným písmenom majú význam, ktorý je im priradený v Zmluve.
8. Slová uvedené v jednotnom čísle zahŕňajú aj množné číslo a naopak, slová uvedené v jednom rode zahŕňajú aj iný rod a slová uvedené iba ako osoby zahŕňajú aj firmy a spoločnosti a naopak.
9. Nadpisy v tejto Zmluve slúžia len prehľadnosti a pri výklade zmluvných ustanovení sa neberú do úvahy. Rovnako ich nemožno považovať ani za definície, zmeny či objasnenia zmluvných ustanovení.

**Článok II**

**Výklad pojmov**

1. **Cena** - Zmluvná cena, ktorú je Objednávateľ povinný zaplatiť Poskytovateľovi za Služby, ktoré sú predmetom Zmluvy.
2. **Cena za vedu a techniku –** slávnostné odovzdávanie ocenenia, ktoré sa uskutoční v interiérových priestoroch Zážitkového centra vedy – Aurelium na Bojnickej č. 3 v Bratislave, dňa 11.11.2022.
3. **CRZ** - Centrálny register zmlúv podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, prevádzkovaný Úradom vlády Slovenskej republiky.
4. **Poskytovateľ** - na účely tejto Zmluvy označenie Zmluvnej strany Zmluvy, ktorá sa Zmluvou zaväzuje druhej Zmluvnej strane (Objednávateľovi) poskytovať Služby za dohodnutú zmluvnú Cenu.
5. **Objednávateľ** - označenie Zmluvnej strany Zmluvy, ktorá sa Zmluvou zaväzuje od druhej Zmluvnej strany prevziať riadne a včas poskytnuté Služby a zaplatiť za Služby dohodnutú zmluvnú Cenu.
6. **Plnenie** - všeobecné označenie pre Služby, ktoré sú súčasťou predmetu Zmluvy.
7. **Služba** – predmet Zmluvy a je charakterizovaná príslušnou Špecifikáciou v Zmluve.
8. **Technické zabezpečenie** - zabezpečenie ozvučenia, osvetlenia, LED obrazovky, videoréžie, pódia, dopravy techniky a personálneho zabezpečenia podľa špecifikácie uvedenej v prílohe č. 1 tejto a prílohe č. 3 Zmluvy.
9. **Subdodávateľ** - hospodársky subjekt, ktorý uzavrie alebo uzavrel s úspešným uchádzačom (Poskytovateľom) písomnú odplatnú zmluvu na plnenie určitej časti zákazky.
10. **Špecifikácia** - súbor vlastností Služby definovaných v Prílohe č. 1 – Opis predmetu zákazky.
11. **Verejné obstarávanie** - pravidlá a postupy podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), ktorými sa zadávajú zákazky, koncesie a súťaže návrhov.
12. **ZVO** - zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Článok III**

**Predmet Zmluvy**

1. Predmetom tejto Zmluvy je technické zabezpečenie slávnostného odovzdávania ocenenia „Cena za vedu a techniku“, ktoré sa uskutoční v interiérových priestoroch Zážitkového centra vedy – Aurelium na Bojnickej č. 3 v Bratislave, dňa 11.11.2022 (ďalej len „Cena za vedu a techniku“ alebo „Podujatie“).
2. Poskytovateľ sa zaväzuje vykonať v rozsahu a za podmienok dohodnutých v tejto Zmluve a v Prílohe č. 1 a v Prílohe č. 3 pre Objednávateľa technické zabezpečenie Podujatia (ďalej len „Plnenie“ alebo „Služby“) a Objednávateľ sa zaväzuje za tieto Služby zaplatiť Poskytovateľovi dohodnutú sumu podľa tejto Zmluvy.
3. Poskytovateľ vyhlasuje, že sa komplexne a úplne oboznámil s dokumentáciou na poskytnutie Plnenia (najmä s Prílohou č. 1 a Prílohou č. 3), pričom táto dokumentácia nemá žiadne vady, ktoré by bránili poskytnutiu Plnenia a je možné podľa nej Plnenie riadne poskytnúť.

**Článok IV**

**Práva a povinnosti Zmluvných strán**

1. Poskytovateľ je povinný poskytnúť Plnenie Objednávateľovi s náležitou odbornou starostlivosťou, v súlade so Špecifikáciou podľa tejto Zmluvy, na svoje náklady a na svoje nebezpečenstvo, v dohodnutom čase a mieste plnenia, a v súlade s pokynmi Objednávateľa.
2. Pri poskytovaní Plnenia je Poskytovateľ povinný chrániť oprávnené záujmy Objednávateľa, ktoré sú mu známe, alebo ktoré s vynaložením náležitej odbornej starostlivosti Poskytovateľ má poznať.
3. Objednávateľ sa zaväzuje, že poskytne Poskytovateľovi na jeho vyžiadanie nevyhnutnú súčinnosť.
4. Poskytovateľ je povinný písomne oznámiť Objednávateľovi bez zbytočného odkladu všetky zmeny týkajúce sa najmä jeho identifikačných a kontaktných údajov uvedených v Zmluve, predmetu činnosti, vstupu do likvidácie, alebo začatia konania podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov.
5. Poskytovateľ sa zaväzuje včas oznámiť Objednávateľovi všetky prekážky a skutočnosti, ktoré by mohli spôsobiť omeškanie Poskytovateľa s riadnym a včasným poskytnutím Plnenia a nemožnosť dodatočného poskytnutia Plnenia.
6. Poskytovateľ je oprávnený zveriť časť Plnenia tretej osobe (subdodávateľovi). Každý subdodávateľ musí mať oprávnenie poskytovať Plnenie, ktoré má subdodávateľ plniť. Pri poskytovaní Plnenia prostredníctvom subdodávateľov je Poskytovateľ plne zodpovedný voči Objednávateľovi za včasné a riadne poskytovanie Plnenia, akoby ho poskytoval sám. Subdodávateľ môže začať poskytovať Plnenie iba po písomnom odsúhlasení Objednávateľom. Poskytovateľ alebo jeho subdodávateľ v súlade s § 11 ZVO, ktorí majú povinnosť zapisovať sa do registra partnerov verejného sektora musia byť platne zapísaní v registri partnerov verejného sektora počas celej platnosti Zmluvy.
7. Poskytovateľ je oprávnený zveriť časť Plnenia tretej osobe (subdodávateľovi) iba v rozsahu uvedenom v prílohe č. 2 (vyhlásenie o subdodávateľoch) tejto Zmluvy.
8. V prípade, ak Poskytovateľ zverí časť poskytovaných Služieb inému subdodávateľovi ako uviedol v prílohe č. 2 tejto Zmluvy, je povinný oznámiť Objednávateľovi každého takéhoto subdodávateľa a údaje o subdodávateľovi v zmysle prílohy č. 2 tejto Zmluvy minimálne 5 (slovom: päť) pracovných dní pred zmenou subdodávateľa. Každý takýto subdodávateľ musí spĺňať podmienky podľa bodu 6 tohto článku.
9. Objednávateľ odmietne takéhoto subdodávateľa písomným oznámením Poskytovateľovi zaslaným do 5 (slovom: piatich) pracovných dní odo dňa doručenia oznámenia o zmene subdodávateľa v prípade:
	1. subdodávateľ nemá oprávnenie dodávať tovar alebo poskytovať službu k tej časti predmetu zákazky, ktorú má subdodávateľ plniť,
	2. poskytnutia nepravdivých alebo skreslených informácií,
	3. nezapísania v registri partnerov verejného sektora, ak má povinnosť zapisovať sa do registra partnerov verejného sektora,
	4. ak by poskytovaním plnenia zo strany tohto subdodávateľa mohol vzniknúť na strane objednávateľa konflikt záujmov podľa ustanovení ZVO.
10. Subdodávateľ môže začať poskytovať Plnenie iba po písomnom odsúhlasení Objednávateľom.
11. Poskytovateľ je zároveň povinný zabezpečiť, aby subdodávateľ nezadal ďalšiemu subdodávateľovi vykonanie žiadnej časti zákazky jemu zadanej Poskytovateľom.
12. Poskytovateľ prehlasuje, že on, jeho zamestnanci, alebo jeho subdodávatelia sú držiteľmi všetkých potrebných oprávnení a kvalifikácií požadovaných na poskytovanie Plnenia.
13. Ak je Poskytovateľ v omeškaní s včasným poskytnutím Plnenia a také omeškanie predstavuje podstatné porušenie Zmluvy Poskytovateľom je Objednávateľ oprávnený omeškané Plnenie odoprieť a neprevziať, ak to bez zbytočného odkladu oznámi Poskytovateľovi. V takom prípade je tiež Objednávateľ oprávnený od Zmluvy odstúpiť.
14. Objednávateľ je oprávnený pokynmi usmerňovať plnenie povinností Poskytovateľa v zmysle Zmluvy, pričom tieto pokyny Objednávateľa nesmú ísť nad rámec Zmluvy, dopĺňať ju ani ju meniť. V prípade, ak Poskytovateľ o to Objednávateľa požiada, Objednávateľ je povinný vyhotoviť pokyn podľa tohto bodu písomne a doručiť ho Poskytovateľovi.
15. Poskytovateľ sa zaväzuje bez zbytočného odkladu písomne upozorniť Objednávateľa na prípadnú nevhodnú povahu jeho pokynov alebo vecí prevzatých Poskytovateľom od Objednávateľa na účely poskytovania Plnenia, ak takú nevhodnosť Poskytovateľ zistil, alebo mohol Poskytovateľ zistiť pri vynaložení odbornej starostlivosti potrebnej na poskytnutie Plnenia. Poskytovateľ, ktorý poruší svoju povinnosť uvedenú v tomto bode, zodpovedá za vady Plnenia spôsobené použitím nevhodných vecí Objednávateľa alebo nevhodných pokynov Objednávateľa. Ak Poskytovateľ včas upozornil Objednávateľa na nevhodnú povahu jeho pokynu, Poskytovateľa taký pokyn zaväzuje len ak Objednávateľ bez zbytočného odkladu písomne oznámil Poskytovateľovi, že na takom pokyne napriek upozorneniu na jeho nevhodnosť Objednávateľ trvá. Poskytovateľ však nenesie zodpovednosť za prípadné vady Plnenia, a iné negatívne následky spojené s dodržaním takého pokynu, na ktoré Objednávateľa písomne upozornil. Ustanovenie tohto bodu sa primerane použije aj na veci prevzaté Poskytovateľom od Objednávateľa za účelom poskytnutia Služby, na nevhodnosť ktorých Poskytovateľ Objednávateľa upozornil v súlade s týmto bodom.
16. Objednávateľ si vyhradzuje právo priebežne kontrolovať stav, rozsah a kvalitu Plnenia a to kedykoľvek počas trvania tejto Zmluvy a Poskytovateľ je povinný takúto kontrolu Objednávateľovi umožniť. Ak Objednávateľ zistí, že Poskytovateľ poskytuje Plnenie v rozpore s povinnosťami podľa Zmluvy, je oprávnený dožadovať sa toho, aby Poskytovateľ odstránil alebo napravil takéto porušenie povinností na svoje náklady a v primeranej lehote určenej Objednávateľom.
17. Zmluvné strany sú povinné zachovávať mlčanlivosť o skutočnostiach a informáciách, o ktorých sa dozvedeli v súvislosti s plnením tejto Zmluvy. Táto povinnosť trvá aj po skončení platnosti tejto Zmluvy.

**Článok V**

**Miesto a čas plnenia Zmluvy**

1. Miestom Plnenia podľa tejto Zmluvy je Zážitkové centrum vedy – Aurelium na Bojnickej č. 3 v Bratislave (ďalej len „Aurelium“) dňa 11.11.2022.
2. Objednávateľ aj Poskytovateľ sa budú riadiť aktuálnymi platnými rozhodnutiami, režimovými opatreniami a usmerneniami. V prípade zmeny podmienok konania Podujatia, prípadne nemožnosti konania Podujatia z dôvodu pandemických opatrení, je Objednávateľ oprávnený odstúpiť od tejto Zmluvy bez akýchkoľvek sankcií.

Článok VI

**Cena a platobné podmienky**

1. Cena za poskytnutie Plnenia v rozsahu uvedenom v Článku III tejto Zmluvy je stanovená dohodou Zmluvných strán v zmysle § 3 zákona NR SR č. 18/1998 Z. z. o cenách v znení neskorších predpisov ako cena pevná, konečná a nemenná.
2. Cena za poskytnutie Plnenia je Cena bez DPH: ......EUR, DPH: .......EUR, Cena s DPH: ...................EUR.
3. Cena predstavuje odplatu za splnenie všetkých zmluvných záväzkov Poskytovateľa vyplývajúcich zo Zmluvy a pokrýva tiež všetky a akékoľvek interné či externé náklady alebo výdavky Poskytovateľa na splnenie Zmluvy, t. j. na riadne a včasné poskytnutie a vykonanie dojednaných Služieb ako aj primeraného zisku, ak Zmluva alebo príslušné všeobecne záväzné právne predpisy neustanovujú inak.
4. Zálohy a preddavky na účely úhrady Ceny alebo jej časti sa neposkytujú.
5. Právo fakturovať vzniká Poskytovateľovi po dodaní Plnenia podľa tejto Zmluvy.
6. Podkladom pre úhradu Ceny je faktúra vystavená Poskytovateľom po vzniku nároku Poskytovateľa na zaplatenie Ceny a doručená Objednávateľovi, ktorá okrem náležitostí vyžadovaných príslušnými všeobecne záväznými právnymi predpismi obsahuje aj tieto náležitosti: obchodné meno a sídlo, IČO, DIČ Poskytovateľa, meno, sídlo, IČO, DIČ Objednávateľa, číslo Zmluvy, číslo faktúry, deň odoslania a deň splatnosti faktúry, označenie finančného ústavu a číslo účtu, na ktorý má byť platba poukázaná, výšku ceny bez dane, sadzbu dane, fakturovanú sumu celkom vrátane DPH, podpis oprávnenej osoby.
7. Faktúra musí byť doručená Objednávateľovi na adresu jeho sídla uvedenú v záhlaví tejto Zmluvy, alebo inú adresu na tento účel písomne oznámenú Poskytovateľovi.
8. Faktúra bude splatná v lehote 30 (slovom: tridsať) dní odo dňa jej doručenia Objednávateľovi.
9. Objednávateľ je oprávnený namietať vecnú a formálnu správnosť a úplnosť faktúry či jej povinných príloh najneskôr do dňa splatnosti predmetnej faktúry Objednávateľovi vrátením faktúry s uvedením konkrétnych formálnych či vecných výhrad Objednávateľa voči predmetnej faktúre. Ak Objednávateľ vráti faktúru Poskytovateľovi doručením opravenej faktúry Poskytovateľa začína plynúť nová lehota splatnosti faktúry.
10. Objednávateľ bude akceptovať aj predloženie zaručenej elektronickej faktúry v súlade s podmienkami zákona č. 215/2019 Z. z. o zaručenej elektronickej fakturácii a centrálnom systéme a o doplnení niektorých zákonov.
11. Objednávateľ si splní svoj záväzok zaplatiť Cenu bankovým prevodom v prospech účtu Poskytovateľa, ktorý je uvedený v Zmluve. Za deň zaplatenia fakturovanej sumy sa považuje deň pripísania peňažnej sumy na bankový účet Poskytovateľa.

**Článok VII**

**Sankcie**

1. V prípade porušenia povinnosti Poskytovateľa poskytnúť Plnenie v dohodnutom rozsahu, riadne a včas podľa podmienok uvedených v Špecifikácii a v Zmluve, má Objednávateľ nárok na zmluvnú pokutu za každé jednotlivé porušenie a/ alebo za každý aj začatý deň omeškania vo výške 0,5 % z celkovej ceny za predmet Zmluvy v zmysle ustanovenia ods. 2článku VI tejto Zmluvy.
2. V prípade nedodržania termínu dodania Plnenia má Objednávateľ právo na uplatnenie zmluvnej pokuty voči Poskytovateľovi vo výške hodnoty Plnenia. Tým nie je dotknutý nárok Objednávateľa na náhradu škody v plnej výške.
3. Poskytovateľ nebude v omeškaní, ak Plnenie podľa tejto Zmluvy nemohol riadne a včas splniť pre okolnosti, ktoré po uzavretí tejto Zmluvy vznikli v dôsledku ním nepredvídateľných a neodvrátiteľných skutočností mimoriadnej povahy (vyššia moc) – lehoty pre plnenia alebo činnosti Poskytovateľa sa podľa tejto Zmluvy predĺžia o dobu zodpovedajúcu dobe trvania takýchto okolností.
4. Poskytovateľ nebude v omeškaní, ak mu Objednávateľ neposkytne požadovanú súčinnosť.
5. Poskytovateľ sa zaväzuje zaplatiť zmluvnú pokutu vyúčtovanú v súlade s bodom 1 tohto článku Objednávateľovi na jeho bankový účet uvedený v záhlaví Zmluvy, a to najneskôr do 15 (slovom: pätnásť) dní potom, čo bude Poskytovateľovi doručená výzva na jej úhradu.
6. Uplatnením nároku na zaplatenie zmluvnej pokuty nie je dotknutý nárok Objednávateľa na plnú náhradu škody.

**Článok VIII**

**Zodpovednosť za škodu a okolnosti vylučujúce zodpovednosť**

1. Zmluvné strany si vzájomne zodpovedajú za škody vzniknuté dôsledkom porušenia ich povinností zo Zmluvy a zo zákona.
2. Nárok na náhradu škody nevzniká oprávnenej strane, ak povinná strana preukáže, že k porušeniu jej zákonnej alebo zmluvnej povinnosti došlo v dôsledku okolností vylučujúcich zodpovednosť.
3. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Zodpovednosť však nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené.
4. Poškodená strana, resp. oprávnená strana nemá nárok na náhradu škody, ak nesplnenie povinnosti povinnej strany bolo spôsobené okolnosťou vylučujúcou zodpovednosť, porušením povinností poškodenou stranou alebo nedostatkom súčinnosti, na ktorú bola poškodená strana povinná.
5. Zmluvná strana, ktorá porušuje svoju povinnosť, alebo ktorá s prihliadnutím na všetky okolnosti má vedieť alebo mohla vedieť, že poruší svoju povinnosť, je povinná oznámiť druhej Zmluvnej strane povahu prekážky, ktorá jej bráni alebo bude brániť v plnení jej povinnosti ako aj o jej dôsledkoch tohto porušenia, a to písomne bez zbytočného odkladu po tom, čo sa o prekážke dozvedela, alebo pri náležitej starostlivosti mohla dozvedieť.
6. Zmluvná strana, ktorej bezprostredne hrozí škoda, je povinná s prihliadnutím na okolnosti prípadu vykonať všetky opatrenia na odvrátenie škody alebo na jej zmiernenie. Zmluvná strana, ktorá bezprostrednú hrozbu škody spôsobila, musí nahradiť náklady, ktoré vznikli druhej Zmluvnej strane pri odvracaní bezprostredne hroziacej škody alebo pri zmiernení jej následkov.

**Článok IX**

**Trvanie zmluvy**

1. Zmluva je uzatvorená na dobu určitú – po dobu riadneho splnenia všetkých práv a povinností Zmluvných strán z nej vyplývajúcich.
2. Zmluva môže zaniknúť okrem riadneho splnenia všetkých práv a povinností Zmluvných strán z nej vyplývajúcich, na základe dohody Zmluvných strán alebo spôsobmi uvedenými v zákone a v tejto Zmluve.
3. Objednávateľ je oprávnený od Zmluvy odstúpiť ak:
4. Poskytovateľ poruší svoju povinnosť podľa Zmluvy podstatným spôsobom,
5. tak Zmluva uvádza v iných ustanoveniach,
6. ak je zjavné, že Plnenie nebude vykonané včas.
7. je alebo v dobe najneskôr troch rokov pred uzavretím Zmluvy bol s Poskytovateľom v súdnom, alebo právnom spore nesúvisiacom so Zmluvou alebo Objednávateľ v tejto dobe odstúpil od Zmluvy uzatvorenej s Poskytovateľom alebo Zmluvu vypovedal z dôvodu jej porušenia Poskytovateľom,
8. v rámci kontroly verejného obstarávania Zákazky, na základe ktorej došlo k uzavretiu Zmluvy, bolo konštatované porušenie zákona,
9. Poskytovateľ neodôvodnene odmietne, alebo zanedbá plnenie záväzného pokynu Objednávateľa v súlade s touto Zmluvou,
10. Poskytovateľ postúpi svoje práva zo Zmluvy alebo uzatvorí Zmluvu o subdodávke v rozpore s podmienkami tejto Zmluvy,
11. Poskytovateľ poskytne Objednávateľovi vedome nepravdivé a zavádzajúce informácie, resp. neposkytne informácie v súlade s touto Zmluvou.
12. Poskytovateľ je oprávnený od Zmluvy odstúpiť ak:
13. Objednávateľ poruší svoju povinnosť podľa Zmluvy podstatným spôsobom,
14. u Poskytovateľa existujú zákonné dôvody pre odmietnutie poskytnutia Služby,
15. Pre účely Zmluvy sa porušenie povinnosti Zmluvnej strany považuje za podstatné, v prípade ak:
	1. také porušenie Zmluva za podstatné porušenie vyslovene označuje, alebo
	2. ak strana porušujúca Zmluvu vedela v čase uzavretia Zmluvy alebo v tomto čase bolo rozumné predvídať s prihliadnutím na účel Zmluvy, ktorý vyplynul z jej obsahu alebo z okolností, za ktorých bola Zmluva uzavretá, že druhá strana nebude mať záujem na plnení povinností pri takom porušení Zmluvy.
16. Odstúpenie musí mať písomnú formu, účinné je dňom jeho doručenia druhej Zmluvnej strane. V prípade pochybností má sa za to, že odstúpenie je doručené tretí deň odo dňa jeho odoslania. Odstúpením od Zmluvy Zmluva zaniká ku dňu doručenia oznámenia jednej zmluvnej strany o odstúpení od Zmluvy druhej Zmluvnej strane. Týmto dňom zanikajú všetky práva a povinnosti zmluvných strán vyplývajúce z tejto Zmluvy, okrem nárokov na náhradu škody, nárokov na vyrovnanie zmluvných alebo zákonných záväzkov.
17. Poskytovateľ je v nadväznosti na odstúpenie od Zmluvy povinný poskytnúť Objednávateľovi maximálnu možnú súčinnosť za účelom výkonu práv a povinností Objednávateľa, najmä predložiť Objednávateľovi všetky podklady a informácie slúžiace na vyúčtovanie plnení Zmluvy.
18. Zmluvu môže kedykoľvek ktorákoľvek Zmluvná strana písomne vypovedať, a to aj bez uvedenia dôvodu. Výpoveď musí byť daná v písomnej forme a doručená druhej Zmluvnej strane na adresu uvedenú v záhlaví tejto Zmluvy. Za platné doručenie sa považuje aj vrátenie zásielky, ktorú si jej adresát neprevzal, pričom v takom prípade sa za deň doručenia považuje deň vrátenia nedoručenej zásielky odosielateľovi. Výpovedná lehota je mesačná a začína plynúť prvým dňom mesiaca nasledujúceho po mesiaci, v ktorom bola výpoveď doručená. Ku dňu účinnosti výpovede zaniká záväzok Poskytovateľa poskytovať Službu, na ktorú sa zaviazal. Ak by týmto prerušením poskytovania Služby vznikla Objednávateľovi škoda, je Poskytovateľ povinný ho upozorniť, aké opatrenia treba urobiť na jej odvrátenie.

**Článok X**

**Komunikácia Zmluvných strán**

1. Všetky dokumenty, oznámenia, žiadosti, správy, výzvy, požiadavky a ostatné písomnosti určené Zmluvnej strane (ďalej len „písomnosti“) musia byť doručené, ak táto Zmluva neustanovuje inak:
2. formou e-mailu, pri bežnej komunikácii zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná systémom, ale slovné potvrdenie prevzatia. Prijímajúca Zmluvná strana je povinná doručiť odosielajúcej Zmluvnej strane potvrdenie o prijatí e-mailu do 48 (slovom: štyridsaťosem) hodín, inak sa bude takýto email považovať za nedoručený. Pre potreby doručovania prostredníctvom elektronickej pošty (e–mail) sa použije nižšie uvedená adresa Zmluvnej strany, pokiaľ príslušná Zmluvná strana neurčí inak;

Zodpovedné kontaktné osoby Objednávateľa: (*meno, priezvisko, mailová adresa)*

Zodpovedná kontaktná osoba Poskytovateľa: (*meno, priezvisko, mailová adresa)*

1. poštou, kuriérom alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej Zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese príslušnej Zmluvnej strany, ak sa na tomto mieste Zmluvná strana v čase doručenia zdržuje. Za doručenú písomnosť v súvislosti s touto zmluvou druhej strane sa považuje: osobné doručenie písomnosti druhej strane, ktorá je povinná potvrdiť prevzatie písomnosti, k doručeniu môže dôjsť priamo oprávnenou osobou strany alebo prostredníctvom kuriéra, a to oprávnenej osobe druhej strany; ak strana odmietne prevziať písomnosť, považuje sa táto písomnosť za doručenú odmietnutím jej prevzatia, alebo zaslanie písomnosti ako doporučenej poštovej zásielky prostredníctvom pošty; v prípade, ak sa zaslaná zásielka vráti späť ako nedoručená z akéhokoľvek dôvodu, sa táto považuje za doručenú dňom jej vrátenia.
2. Každá komunikácia týkajúca sa platnosti alebo účinnosti Zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.
3. Objednávateľ a Poskytovateľ sa zaväzujú bezodkladne oznámiť druhej Zmluvnej strane akúkoľvek zmenu svojich kontaktných údajov uvedených v záhlaví tejto Zmluvy.
4. Jazyk Zmluvy a celej písomnej komunikácie medzi Objednávateľom a Poskytovateľom, ako aj a tretími osobami v súvislosti so Zmluvou, je slovenský jazyk, ak Zmluva vyslovene neuvádza, alebo sa Zmluvné strany nedohodnú inak.
5. Pre vylúčenie pochybností, oznámenie o zmene kontaktných údajov, najmä mien osôb, adries sídla, elektronickej pošty, telefonických kontaktov, čísiel bankového účtu Zmluvných strán sa nepovažuje za zmenu Zmluvy resp. jej príloh.

**Článok XI**

**Záverečné ustanovenia**

1. Táto Zmluva nadobúda platnosť dňom jej podpísania štatutárnymi zástupcami oboch Zmluvných strán a účinnosť dňom nasledujúcim po dni jej zverejnenia v Centrálnom registri zmlúv.
2. Ak sa do troch mesiacov od uzavretia Zmluvy Zmluva nezverejní, platí, že k uzavretiu Zmluvy nedošlo.
3. Zmluvné strany sa dohodli, že Zmluva a právne vzťahy ňou založené a s nimi súvisiace sa budú spravovať právnym poriadkom Slovenskej republiky, predovšetkým zákonom č. 513/1991 Zb. Obchodný zákonník v znení neskorších predpisov.
4. Na záväzkový vzťah z tejto Zmluvy sa nepoužijú (všeobecné) obchodné podmienky žiadnej zo Zmluvných strán.
5. Zmluvné strany sa dohodli, že prípadné spory vyplývajúce zo Zmluvných vzťahov tejto Zmluvy budú riešiť predovšetkým osobným rokovaním a až následne súdnou cestou, vecne príslušným súdom je všeobecný súd v mieste sídla Objednávateľa, ak príslušné všeobecne záväzné právne predpisy týkajúce sa občianskeho súdneho konania neustanovujú kogentne inak.
6. Žiadna zo Zmluvných strán nie je oprávnená bez predchádzajúceho písomného súhlasu druhej Zmluvnej strany postúpiť akékoľvek svoje práva alebo povinnosti vyplývajúce zo Zmluvy na tretiu stranu.
7. Ak sa zistí, že niektoré z ustanovení tejto Zmluvy je neplatné alebo neúčinné, neplatnosť alebo neúčinnosť ustanovenia nebude mať za následok neplatnosť alebo neúčinnosť ďalších ustanovení Zmluvy, ani samotnej Zmluvy. Zmluvné strany sa zaväzujú, že neplatné alebo neúčinné ustanovenie bez zbytočného odkladu nahradia tak, aby bol v čo najväčšom možnom rozsahu dosiahnutý účel, ktorý v čase uzavretia tejto Zmluvy sledovali neplatným alebo neúčinným ustanovením. Obdobne budú Zmluvné strany postupovať aj v prípade, ak sa zistí, že niektoré z ustanovení tejto Zmluvy je nevykonateľné.
8. Túto Zmluvu možné meniť a dopĺňať len formou písomných dodatkov podpísaných oboma Zmluvnými stranami.
9. Táto Zmluva sa podpisuje v štyroch vyhotoveniach, pričom každá Zmluvná strana obdrží po dvoch vyhotoveniach.
10. Zmluvné strany vyhlasujú, že Zmluvu uzatvorili slobodne a vážne, nie v tiesni a ani za inak nápadne nevýhodných podmienok, jej obsahu porozumeli a preto ju po jej prečítaní na znak súhlasu vlastnoručne podpisujú.
11. Neoddeliteľnou súčasťou tejto Zmluvy sú nasledujúce prílohy:

Príloha č. 1 – Opis predmetu zákazky

Príloha č. 2 – Vyhlásenie o subdodávateľoch

Príloha č. 3 – Scénografický návrh

|  |  |  |  |
| --- | --- | --- | --- |
| V Bratislave, dňa Objednávateľ:..........................................................prof. PharmDr. Ján Kyselovič, CSc. generálny riaditeľ CVTI SR |  |  | V .................................., dňaPoskytovateľ:..........................................................meno,funkcia |